Vladimír Binar

PhDr. Vladimír Binar (* 6. október 1941, Velké Meziříčí† 13. január 2016, Praha) bol český básnik, prozaik, prekladateľ a literárny vedec.

 Život 
Vyštudoval na Karlovej univerzite v Prahe bohemistiku a filozofiu a niekoľko rokov učil na Filozofickej fakulte Karlovej univerzity. V 70. a 80. rokoch nesmel vykonávať svoje povolanie ani publikovať, žil teda dlho v slobodnom povolaní najmä ako prekladateľ. Krátko pracoval ako nakladateľský redaktor. Po politických zmenách v roku 1989 sa opäť vrátil na Filozofickú fakultu Karlovej univerzity. Niekoľko pobytov vo Francúzskej Polynézii ovplyvnilo jeho beletristické dielo, ktoré knižne vydal až po roku 2000. V roku 2012 sa stal laureátom dvoch literárnych ocenení: Ceny Česká kniha  a Ceny Jaroslava Seiferta. Vynikol tiež ako editor autorov modernej duchovnej literatúry.

Žil v Prahe so svojou manželkou Miroslavou Binarovou (rodenou Klima, pôvodom z Tahiti).

 Dielo 

 Poézia 
 Výbor z básní Hlava žáru – Rukopisy VBF 1986, Triáda 2009

 Próza 
 Román Playback – Rukopisy VBF 1981, Triáda 2001
 Poviedkový triptych Číňanova pěna – súborne Triáda 2011; poviedka Číňanova pěna vyšla v edícii Rukopisy VBF 1981, tlačou Revolver Revue č. 41/1999; poviedka Dimanche à Paris v rukopisoch VBF 1986, tlačou RR č. 50/2002
 Emigrantský snář – Triáda 2003

 Referencie 

 Externé odkazy 
 Zoznam diel v databáze Národní knihovny ČR

 Zdroj 

Kategória:Českí básnici
Kategória:Českí spisovatelia románov